b'\n_START_ARTICLE_\nPravlji\xc4\x8dna \xc5\xa1ahovska figura\n_START_SECTION_\nRazvrstitev pravlji\xc4\x8dnih figur\n_START_PARAGRAPH_\nRazvrstitev figur je zelo te\xc5\xbeka, saj si jih sestavljavci problemov (kompozitorji) izmi\xc5\xa1ljajo nove in nove. Specializirani program za re\xc5\xa1evanje WinChloe pozna ve\xc4\x8d kot 1200 pravlji\xc4\x8dnih figur. Ve\xc4\x8dina figur (\xc4\x8deprav ne vse) sodi v eno od treh skupin, nove figure pa lahko nastanejo s kombiniranjem obstoje\xc4\x8dih figur.\n_START_SECTION_\nTeka\xc4\x8di\n_START_PARAGRAPH_\nTeka\xc4\x8d (Leaper) je figura, ki se premika za dolo\xc4\x8deno razdaljo in lahko presko\xc4\x8dijo svoje ali nasprotne figure. Gibanje figure opi\xc5\xa1emo s premikom v vodoravni in navpi\xc4\x8dni smeri. Obi\xc4\x8dajni skaka\xc4\x8d je tako opisan kot (2,1) teka\xc4\x8d, ali pa povsem enako (1,2) teka\xc4\x8d. V \xc5\xa1atrand\xc5\xbeu, predhodniku \xc5\xa1aha, sta figuri, iz katerih sta iz\xc5\xa1la lovec in dama, teka\xc4\x8da: alfil je (bil) (2,2) teka\xc4\x8d (premika se za dve polji po diagonali), ferz pa (1,1) teka\xc4\x8d. Teka\xc4\x8di imajo lahko ve\xc4\x8d na\xc4\x8dinov gibanja hkrati. Kralj je tako (1,1) in (1,0) teka\xc4\x8d, povedano druga\xc4\x8de, premakne se lahko na vsako sosedno polje. Teka\xc4\x8di ne morejo vezati figure, lahko pa izvedejo vilice.'